Peter Čanecký

**Peter Čanecký** (* 10. február 1957, Liptovský Mikuláš) je slovenský scénograf, kostýmový výtvarník a pedagóg, vedúci katedry scénografie Divadelnej fakulty VŠMU v Bratislave. Autor kostýmových a scénických návrhov činoherných inscenácií pre slovenské i zahraničné divadlá, výprav pre operu, spevohru, muzikál i tanečné divadlo a pre zhruba 30 filmov.

## Život
Absolvoval Strednú umelecko-priemyselnú školu v Kremnici (dnes Súkromná škola umeleckého priemyslu). Neskôr študoval na Divadelnej fakulte VŠMU odbor scénické a kostýmové výtvarníctvo pod vedením pedagógov Ľudmily Purkyňovej a Otta Šujana. Po absolvovaní v roku 1983 vstúpil do angažmánu v Divadle J. G. Tajovského vo Zvolene. Medzitým pôsobil aj v divadlách v Trnave, Martine a Nitre. V rokoch 1988 – 1990 pôsobil ako interný scénograf na bratislavskej Novej scéne.  Od roku 1991 pôsobí ako pedagóg na Katedre scénografie Divadelnej fakulty VŠMU, kde v roku 1998 získal akademický titul docenta a 13. júna 2005 ho vymenoval prezident Ivan Gašparovič na profesora v odbore divadelné umenie a veda. Od 2006 je vedúcim katedry.

Okrem Činohry a Opery SND vytvoril množstvo scénografií a kostýmov pre viac ako 230 inscenácií v divadlách ako napríklad Radošinské naivné divadlo, Štúdio L+S, Jókaiho divadlo v Komárne, Spišské divadlo v Spišskej Novej Vsi, Slovenské komorné divadlo v Martine, Divadlo Andreja Bagara v Nitre, Národní divadlo v Prahe, Národní divadlo moravskoslezké v Ostrave. 

## Filmová tvorba
* 1988 – Štek – scénografia, kostýmy
* 1989 – Pasians – kostýmy
* 1990 – Citové cvičenia – scénografia
* 1991 – Sluha dvoch pánov – kostýmy
* 1992 – Lepšie byť bohatý a zdravý ako chudobný a chorý – kostýmy
* 1994 – Gendúrovci – herec
* 1995 – Sny podľa Renoira – kostýmy
* 1996 – Starožitné zrkadlo – kostýmy
* 1997 – Nejasná správa o konci sveta – kostýmy
* 1997 – Tábor padlých žien – kostýmy
* 1998 – Priateľstvá padajúceho lístia – scénografia, kostýmy
* 1999 – Klietka – kostýmy
* 2007 – Muzika – scénografia
* 2012 – Eštebák – scénografia
* 2015 – Sedem zhavranelých bratov – scénografia
* 2019 – Zrod divadla: Ruské denníky – dokument, účinkujúci

## Ocenenia
* 2006 – Cena DOSKY za najlepší kostým za kostýmy k inscenácii hry Antona Pavloviča Čechova Ivanov, Slovenské komorné divadlo, Martin
* 2008 – Cena Slnko v sieti za Najlepší výtvarný počin (za architektúru) za film Muzika (2007)
* 2008 – Cena DOSKY za najlepší kostým za kostýmy k inscenácii hry Romana Poláka Piargy, Divadlo Andreja Bagara, Nitra
* 2009 – Cena DOSKY za najlepší kostým za kostýmy k inscenácii hry Anna Kareninová, Činohra SND Bratislava
* 2010 – Cena DOSKY za najlepší kostým za kostýmy v inscenácii Mizantrop, Slovenské komorné divadlo, Martin
* 2013 – Cena DOSKY za najlepší kostým za kostýmy v inscenácii Bratia Karamazovovci, Slovenské národné divadlo – Činohra, Bratislava
* 2016 – Cena Český lev za najlepšiu filmovú scénografiu (spolu s Ondřejom Mašekom) za film Sedem zhavranelých bratov (2015)
* 2016 – Cena Slnko v sieti za Najlepšiu architektúru – scénografiu (spolu s Ondřejom Mašekom) za film Sedem zhavranelých bratov (2015)

## Referencie

## Externé odkazy
*Profil na stránkach SND
*Profil na stránkach ND (po česky)
*Profil na stránkach ČND Brno (po česky)
*Profil na Operabase.com
* 
* 
* 
* Peter Čanecký: Scénografia mi poskytuje veľké množstvo tvorivosti a realizácie (rozhovor Opera Slovakia)

Kategória:Slovenskí scénografi
Kategória:Slovenskí univerzitní profesori
Kategória:Držitelia Slnka v sieti
Kategória:Držitelia Českého leva
Kategória:Absolventi Súkromnej školy umeleckého priemyslu (Kremnica)
Kategória:Absolventi Divadelnej fakulty Vysokej školy múzických umení
Kategória:Vyučujúci na Divadelnej fakulte Vysokej škole múzických umení v Bratislave
Kategória:Osobnosti z Liptovského Mikuláša
Kategória:Riadni členovia SFTA